**Zapad** (ven. *за́пад*, suom. *länsi*) on Venäjän ja Valko-Venäjän asevoimien neljän vuoden välein yhdessä järjestämä sotaharjoitus. Zapad-harjoituksia on pidetty Venäjän läntisen sotilaspiirin alueella, Valko-Venäjässä ja Venäjälle kuuluvassa Kaliningradissa. Venäjä on kutsunut Zapadia puolustukselliseksi sotaharjoitukseksi. Zapad 2013 -harjoituksen jälkeen Venäjä kuitenkin miehitti Krimin niemimaan vuoden alussa ja alkoi tukea ukrainalaisia separatisteja Itä-Ukrainan sodassa.

Harjoitukset
------------

### Zapad 2009

Projekt 1232.2 -luokan MDK-94-ilmatyynyalus Kaliningradissa.
Zapad 2009 -harjoitus järjestettiin 8.–29. syyskuuta 2009 eli vuosi Georgian sodan jälkeen. Siihen osallistui 15 000 Venäjän sotilasta, 6 500 Valko-Venäjän sotilasta ja raskasta sotilaskalustoa. Zapad 2009:ssä harjoiteltiin Puolan miehittämistä vastalauseena Puolan ja Liettuan hyökkäykselle Valko-Venäjään. Harjoituksessa simuloitiin myös taktisella ydinaseella suoritettavaa iskua Puolan pääkaupunki Varsovaan. Venäjä järjesti vuonna 2009 Zapadin lisäksi Kavkaz- ja Ladoga-sotaharjoitukset, joita *Helsingin Sanomien* toimittaja Pekka Hakala kutsui yhdeksi suureksi sotaharjoitukseksi.

### Zapad 2013

Panssarivaunuja Hrodnan lähellä Zapad 2013 -harjoituksen loppuvaiheessa.
Zapad 2013 -harjoitus järjestettiin 20.–26. syyskuuta 2013. Venäjä ilmoitti siihen osallistuvien sotilaiden määräksi 50 000, mutta asiantuntijoiden mukaan määrä oli huomattavasti suurempi. Zapad 2013 -sotaharjoituksen oli ilmoitettu sijoittuvan vain Kaliningradiin ja Valko-Venäjään, mutta myös Kaliningradin rannikkovesillä, Kuolan niemimaalla ja Pietarin lähialueilla havaittiin lisääntynyttä sotilasliikennettä. Venäjä ilmoitti Zapad 2013 -harjoituksessa harjoittelevansa Valko-Venäjän suojaamista terroriuhalta etnis-uskonnollisen kriisin jälkeen. On kuitenkin arvioitu, että harjoituksessa vastustajana olisi ollut terroristien sijaan puolustusliitto Nato.

### Zapad 2017

Valko-Venäjän länsiosissa sijaitseva kuvitteellinen Veišnorija-alue.
*Pääartikkeli: Zapad 2017*
Zapad 2017 -harjoitus järjestettiin 14.–20. syyskuuta 2017.

### Zapad 2021

Venäjän ja Valko-Venäjän yhteinen Zapad 2021 -harjoitus järjestettiin syyskuussa 2021. Venäjän mukaan harjoituksessa oli mukana 200 000 sotilasta.

Neuvostoliiton aikaiset Zapad-harjoitukset
------------------------------------------

Neuvostoliiton aikana järjestetyistä Zapad-harjoituksista vastasi Neuvostoliiton puolustusministeriö.

### Zapad 1977

Zapad 1977 -harjoitus järjestettiin toukokuussa 1977 Neuvostoliiton, Puolan, Tšekkoslovakian ja Itä-Saksan alueella.

### Zapad 1981

Zapad 1981 -harjoitus järjestettiin syyskuussa 1981 Neuvostoliitossa. Siihen osallistuivat Neuvostoliiton Itämeren laivasto, Neuvostoliiton strategiset ohjusjoukot ja Neuvostoliiton asevoimat, joista harjoitukseen osallistui pääosin valkovenäläisiä ja baltialaisia joukkoja. Yhdysvaltain keskustiedustelupalvelu CIA arveli Zapad 1981:n osallistujamääräksi 100 000–150 000 sotilasta.

Lähteet
-------

1. ↑  Hakala, Heikki: Asiantuntija: Venäjän Zapad-harjoitukseen yli 150 000 sotilasta – mukana myös ydinaseet *Verkkouutiset*.  8.7.2017. Viitattu 22.9.2017.
2. ↑  Venäjän ja Valko-Venäjän Zapad-harjoitus alkoi *Iltalehti*.  14.9.2017. Viitattu 22.9.2017.
3. ↑  Russia, Belarus start Zapad 2009 military exercise *Sputnik News*.  8.9.2009. Viitattu 22.9.2017. (englanniksi)
4. 1 2 3 4 5  In Zapad Exercises, Russia Flexes its Military Strength *Stratfor Worldview*.  20.9.2013. Viitattu 22.9.2017. (englanniksi)
5. ↑  Hakala, Pekka: Venäjä valehteli suut ja korvat täyteen Zapad-sota­harjoituksesta – eikä Venäjää haittaa, jos Suomessa vähän pelätään *Helsingin Sanomat*.  21.9.2017. Viitattu 22.9.2017.
6. 1 2 3 4  Huhta, Kari: Venäjän Zapad-sotaharjoitus yllätti suuruudellaan *Helsingin Sanomat*.  4.10.2013. Viitattu 22.9.2017.
7. ↑  Shuster, Simon: Russia's Rehearsal for World War *Time*.  7.9.2017. Viitattu 22.9.2017. (englanniksi)
8. ↑  Kofman, Michael: Zapad 2021: What We Learned From Russia's Massive Military Drills *The Moscow Times*.  23.9.2021. Viitattu 11.3.2021. (englanniksi)
9. 1 2 3 4 5  Warsaw Pact Exercises (PDF) (CIA-raportti HR70-14)  1.1.1981. Central Intelligence Agency.  Arkistoitu 1.6.2017. Viitattu 22.9.2017. (englanniksi)

Aiheesta muualla
----------------

* Kuvia tai muita tiedostoja aiheesta **Zapad** Wikimedia Commonsissa

### Linkkejä

* 
* 
* 
* (Arkistoitu – Internet Archive)
* 
*